**Anton Szandor LaVey** (1930 m. balandžio 11 d. – 1997 m. spalio 29 d.) – Satanistų bažnyčios įkūrėjas ir aukščiausiasis jos dvasininkas Amerikoje. Pramintas Juoduoju popiežiumi. Taip pat rašytojas, okultistas ir muzikantas. Parašė Šėtono bibliją, kurioje suformulavo "Lavėjiškąsias satanizmo" dogmas – sujungtą autoriaus suvokimą apie žmogaus prigimtį, filosofų darbus apie materializmą ir individualizmą.

Biografija
----------

LaVey gimė Čikagoje, Ilinojaus valstijoje, žydų šeimoje. Tėvas – Michael Joseph Levey, likerio platintojas. Mama – Gertrude, Augusta Coultron. Šeima greitai išsikėlė į Kaliforniją, kur LaVey praleido daugumą savo jaunystės metų. Pasak satanistų bažnyčios įkūrėjo biografijos, LaVey turėjo prancūziško, elzasietiško, vokiško, gruziniško, rumuniško ir žydiško kraujo. Tėvai skatino sūnaus muzikinius gabumus, todėl LaVey išbandė įvairius instrumentus. Mėgstamiausi buvo tokie klavišiniai kaip vargonai.

Anton Szandor LaVey metė vidurinę mokyklą tam, kad prisidėtų prie cirko ir karnavalų. Iš pradžių kaip nekvalifikuotas darbininkas ir pasirodymuose su didžiosiomis katėmis. LaVey, dirbdamas cirke, pastebėjo, kad tie patys žmonės šeštadienio vakarais ateidavo į nešvankius pasirodymus cirke, o sekmadieniais pasirodydavo bažnyčioje. Tai sustiprino Satanistų bažnyčios įkūrėjo skepticizmą religijai.

Pasak LaVey biografijos, jis grįžo į San Franciską, kur kurį laiką dirbo fotografu policijos departamente. Vėliau biografai kėlė klausimą ar tai tiesa, nes nėra išlikę jokių įrodymų apie šio asmens darbą policijoje.

LaVey vedė Carole Lansing, su kuria susilaukė savo pirmosios dukters Karla LaVey 1952 metais. Su Carole Lansing išsiskyrė 1960 metais ir pradėjo gyventi su Diane Hegarty. LaVey ir Hegarty niekad nesusituokė, bet su ja Satanistų bažnyčios įkūrėjas susilaukė antrosios dukters Zeena Galatea LaVey 1963 metais.

LaVey tapo vietine įžymybe dėl savo paranormalių tyrimų ir vargonininko pasirodymų. Taip jis sutraukdavo daug San Francisko garsenybių į savo vakarėlius.

LaVey penktadienio vakarais ėmė skaityti paskaitas apie okultizmą žmonių grupei, kurią jis vadino „Magijos ratu". Šio rato nariai pasiūlė LaVey sukurti pagrindus naujai religijai. 1966 metais balandžio 30 d. per Valpurgijos naktį jis rituališkai nusiskuto savo galvą pagal senovinę budelių tradiciją ir paskelbė Satanistų bažnyčios įkūrimą, o 1966 metus įvardijo kaip „pirmuosius metus". The Los Angeles Times ir San Francisko Chronicle laikraščiai praminė LaVey juoduoju popiežiumi, nes jis laidojo ir tuokė žmones pagal savo sukurtas Satanistų bažnyčios apeigas.

Aštunto dešimtmečio viduryje LaVey išsiskyrė su Hegarty. Paskutinė jo kompanionė buvo Blanche Barton. Su ja LaVey susilaukė sūnaus Xerxes Carnacki LaVey.

1997 metų spalio 29 d. LaVey mirė. Dėl spekuliacijos jo mirties data buvo klaidingai užrašyta, kad atrodytų, jog jis mirė Helouvyno dienos ryte. LaVey duktė Zeena prisiėmė atsakomybę dėl tėvo mirties, tvirtindama, kad ji rituališkai užkeikė Satanistų bažnyčios įkūrėją.

LaVey laidotuvės buvo slaptos, į jas pateko tik žmonės, turėję pakvietimus. Kūnas buvo kremuotas, o pelenai išdalinti paveldėtojams kaip dalis turto, tikint, kad LaVey kūnas gali būti naudojamas Satanistų ritualinei magijai.

Pirmoji satanistų šeima
-----------------------

* Anton Szandor LaVey (1930–1997)
	+ Aukščiausiasis Satanistų bažnyčios dvasininkas ir įkūrėjas.
* Carole Lansing
	+ Pirmoji LaVey žmona ir Karla Maritza LaVey motina.
* Karla Maritza LaVey (gimusi 1952)
	+ LaVey dukra.
	+ Aukščiausioji Satanistų bažnyčios dvasininkė (nuo1990 iki 1997); aukščiausioji pirmosios Satanistų bažnyčios dvasininkė (nuo1997 iki dabar).
* Diane Hegarty-LaVey (gimusi 1942)
	+ LaVey sugyventinė. Zeena Galatea LaVey motina.
* Zeena Galatea LaVey-Schreck (gimusi 1963)
	+ LaVey dukra
	+ Aukščiausioji Satanistų bažnyčios dvasininkė (nuo 1985 iki 1990)
* Blanche Barton (tikrasis vardas Sharon Densley; gimusi 1959)
	+ Paskutinė LaVey kompanijonė; Xerxes motina.
	+ Aukščiausioji Satanistų bažnyčios dvasininkė (nuo 1997 iki 2002).
* Xerxes Carnacki LaVey (gimęs 1993)
	+ LaVey sūnus, Satanistų bažnyčios narys.

LaVey tekstai anglų kalba
-------------------------

* Devyni satanisto pareiškimai
* Vienuolika satanizmo taisyklių žemėje
* Devynios satanisto nuodėmės
* Pentagramos revizionizmas: penkių žingsnių programa
* Pasaulio galingiausia religija

Tekstai apie LaVey anglų kalba
------------------------------

* Modernaus satanizmo filosofija Archyvuota kopija 2009-04-29 iš Wayback Machine projekto.
* Anton Szandor LaVey: biografinis eskizas
* Anton Lavey Archyvuota kopija 2005-04-06 iš Wayback Machine projekto.
* Anton Szandor Lavey: In memorium
* Anton Szandor LaVey duoklė Archyvuota kopija 2007-02-05 iš Wayback Machine projekto.
* Ar Satanistų bažnyčia nukeliavo į pragarą? Archyvuota kopija 2009-04-15 iš Wayback Machine projekto.
* Satanistų ritualai Archyvuota kopija 2005-11-19 iš Wayback Machine projekto.